Държавен вестник, бр. 70, 2006 г., стр. 41

Б Р О Й  70
Д Ъ Р Ж А В Е Н   В Е С Т Н И К
С Т Р .  41
 Член 55
Постоянната група на високо равнище при-
ема своите вътрешни процедурни правила като
процедурен акт.
Член 56
Председателстващата страна свиква Посто-
янната група на високо равнище на място, оп-
ределено от самата нея. Срещите се подготвят
от Секретариата.
Член 57
Председателстващата страна играе ролята
на председател на Постоянната група на високо
равнище и се подпомага от един представител
на Европейската общност и един представител
на следващото председателство като заместник-
председатели. Председателстващата страна и
заместник-председателите подготвят проекта
на дневен ред.
Глава III: Регулаторен съвет
Член 58
Регулаторният съвет:
а) консултира Съвета на министрите или
Постоянната група на високо равнище по де-
тайлите на правни, технически и регулаторни
правила;
b) прави препоръки по трансгранични спо-
рове с участието на два или повече регулатори
по молба на някой от тях;
c) предприема мерки в случай, че е упълно-
мощен от Съвета на министрите;
d) приема процедурни актове.
Член 59
Регулаторният съвет е съставен от един
представител на енергийния регулатор на вся-
ка договаряща страна съгласно съответните
части от достиженията на правото на Евро-
пейската общност в енергийната сфера. Евро-
пейската общност се представлява от Европейс-
ката комисия, подпомагана от един регулатор
на всеки участник и един представител на Ев-
ропейската група на регулаторите за електро-
енергия и природен газ (ERGEG). Ако догова-
ряща страна или участник имат отделно един
регулатор за газ и един за електроенергия,
договарящата страна или участникът решават
кой регулатор да участва на среща на Регула-
торния съвет, отчитайки дневния му ред.
Член 60
Регулаторният съвет приема своите вътреш-
ни процедурни правила като процедурен акт.
Член 61
Регулаторният съвет избира председател за
срок, определен от самия съвет. Европейската
комисия действа като заместник-председател.
Председателят и заместник-председателят под-
готвят проекта на дневен ред.
Член 62
Срещите на Регулаторния съвет се състоят в
Атина.
Глава IV: Форуми
Член 63
Два форума, съставени от представители на
всички заинтересовани лица, включително про-
мишлеността, регулаторите, представителни
групи на индустрията и потребители, консулти-
рат Енергийната общност.
Член 64
Форумите се председателстват от предста-
вител на Европейската общност.
Член 65
Заключенията на форумите се приемат с
консенсус. Те се изпращат на Постоянната гру-
па на високо равнище.
Член 66
Срещите на Електроенергийния форум се
провеждат в Атина. Срещите на Газовия форум
се провеждат на място, определено с процеду-
рен акт на Съвета на министрите.
Глава V: Секретариат
Член 67
Секретариатът:
а) оказва административна помощ на Съве-
та на министрите, Постоянната група на висо-
ко равнище, Регулаторния съвет и форумите;
b) прави преглед на надлежното изпълнение
от страните на техните задължения по този
договор и представя годишни доклади за нап-
редъка на Съвета на министрите;
c) прави преглед на и оказва съдействие на
Европейската комисия при координирането на
дейността на донорите в териториите на приоб-
щените страни и територията под юрисдикци-
ята на Мисията на временната администрация
на Обединените нации в Косово и оказва адми-
нистративна помощ на донорите;
d) изпълнява задачите, които са му вменени
по силата на този договор или на процедурен
акт на Съвета на министрите с изключение на
правото да приема мерки; и
e) приема процедурни актове.
Член 68
Секретариатът се състои от директор и пер-
сонал съобразно изискванията на Енергийна-
та общност.
Член 69
Директорът на Секретариата се назначава
по силата на процедурен акт на Съвета на ми-
нистрите. Съветът на министрите с процедурен
акт определя правила за набирането, работни-
те условия и географското балансиране на пер-
сонала на Секретариата. Директорът подбира
и назначава персонала.
Член 70
В процеса на изпълнение на своите задълже-
ния директорът и персоналът не могат да искат
или получават инструкции от нито една страна
по този договор. Те действат безпристрастно и
защитават интересите на Енергийната общност.